CELEX: C2007/155/03
Language: el
Date: 2007-07-07 00:00:00
Title: Υπόθεση C-157/05: Απόφαση του Δικαστηρίου (τέταρτο τμήμα) της 24ης Μαΐου 2007 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Winfried L. Holböck κατά Finanzamt Salzburg-Land (Ελεύθερη κυκλοφορία των κεφαλαίων — Ελευθερία εγκατάστασης — Φορολογία εισοδήματος — Διανομή μερισμάτων — Εισοδήματα από κεφάλαια που προέρχονται από τρίτη χώρα)

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/3
            
         Απόφαση του Δικαστηρίου (τέταρτο τμήμα) της 24ης Μαΐου 2007 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Winfried L. Holböck κατά Finanzamt Salzburg-Land
   (Υπόθεση C-157/05) (1)
   
   (Ελεύθερη κυκλοφορία των κεφαλαίων - Ελευθερία εγκατάστασης - Φορολογία εισοδήματος - Διανομή μερισμάτων - Εισοδήματα από κεφάλαια που προέρχονται από τρίτη χώρα)
   (2007/C 155/03)
   Γλώσσα διαδικασίας: η γερμανική
   Αιτούν δικαστήριο
   Verwaltungsgerichtshof
   Διάδικοι στην υπόθεση της κύριας δίκης
   Winfried L. Holböck
   κατά
   Finanzamt Salzburg-Land
   Αντικείμενο της υποθέσεως
   Αίτηση εκδόσεως προδικαστικής αποφάσεως — Verwaltungsgerichtshof — Ερμηνεία των άρθρων 56 και 57 ΕΚ — Εθνική νομοθεσία περί φόρου επί των διανεμομένων μερισμάτων — Κατοχή των δύο τρίτων των μετοχών εταιρίας που εδρεύει σε τρίτο κράτος (Ελβετία) από φυσικό πρόσωπο το οποίο διαμένει στην εθνική επικράτεια — Φορολόγηση των μερισμάτων βάσει του κανονικού φορολογικού συντελεστή που ισχύει για το εισόδημα, αντίθετα προς ό,τι ισχύει για τα μερίσματα εθνικής προελεύσεως που φορολογούνται με μειωμένο συντελεστή
   Διατακτικό της αποφάσεως
   Το άρθρο 57, παράγραφος 1, ΕΚ πρέπει να ερμηνευθεί υπό την έννοια ότι το άρθρο 56 ΕΚ δεν εμποδίζει την εφαρμογή από κράτος μέλος νομοθεσίας που ίσχυε στις 31 Δεκεμβρίου 1993, δυνάμει της οποίας μέτοχος που εισπράττει μερίσματα από ημεδαπή εταιρία φορολογείται με συντελεστή ίσο με το ήμισυ του μέσου φορολογικού συντελεστή, ενώ μέτοχος που κατέχει τα δύο τρίτα από το κεφάλαιο εταιρίας που εδρεύει σε τρίτη χώρα και εισπράττει μερίσματα από αυτήν φορολογείται με τον κανονικό συντελεστή φορολογίας εισοδήματος.
   
      (1)  ΕΕ C 143 της 11.6.2005.